Page:New garland of choice songs.pdf/2



UNCAN GRAY cam’ here to woo, ha, ha, the wooing o’t, On new-year’s day when we were fou, ha, ha, the wooing o’t; Maggie coost her head fu’ high, Look’d asklent and unca skeigh, Gart poor Duncan stand abeigh, ha, ha, the wooing o’t.

Duncan fleech’d, and Duncan pray’d, ha, ha, the wooing o’t, Meg was deaf as Ailsa craig, ha, ha, the wooing o’t; Duncan fidg’d baith out an’ in, Grat his e’en baith blear’d and blin’, Spak’ o’ louping o'er a lin, ha, ha, the wooing o’t.